**E-knihy z katalógu Miestna knižnica Petržalka:**

Miestna knižnica Petržalka v spolupráci s portálom eReading.cz ponúka požičiavanie e-kníh. Vypožičané e-knihy je možné čítať len na čítačkách odporučených [www.eReading.cz](http://www.eReading.cz) <http://www.ereading.cz/cs/jak-cist-eknihy> čítačky eReading, čítačky Amazon Kindle, ostatné čítačky elektronických kníh s technológiou elektronického atramentu (Pocketbook, Bookeen, Sony, Nook, Hanlin, ...) na telefónoch a tabletoch Apple iPad a iPhone s operačným systémom Android a iOS a Počítač s Microsoft Windows alebo Mac OS X pomocou aplikácie eReading.cz

* Požičiavanie je **bezplatné** pre všetkých **registrovaných** čitateľov Miestnej knižnice Petržalka.
* Dĺžka výpožičky je **21 dní,** po uplynutí tejto doby sa výpožička automaticky zablokuje.
* Knihu nie je možné predčasne vrátiť.
* Čitateľ môže mať zároveň požičané 2 tituly.


Čo je nutné urobiť pred prvým požičiavaním?

* prihlásiť sa do svojho čitateľského konta cez on-line katalóg Carmen, na stránke [www.kniznicapetrzalka.sk](http://www.kniznicapetrzalka.sk) (číslo čitateľského preukazu a PIN ),
* musíte sa bezplatne zaregistrovať na portáli eReading.cz (**uvedený mail musí byť totožný s mailom uvedeným na prihláške v knižnici),**
* e-knihy sú dostupné na stránke knižnice: www.kniznicapetrzalka.sk


**POSTUP PRI VYPOŽIČIAVANÍ E-KNÍH**

**1. Pri registrácii v knižnici uveďte na prihlášku svoju emailovú adresu, alebo dodatočne nahláste na svojej pobočke emailovú adresu (registráciu v knižnici musíte vykonať prvou osobnou návštevou v knižnici).**


**2. Zaregistrujte sa bezplatne na stránke** [**www.ereading.cz**](http://www.ereading.cz)




**3. Vyhľadajte si e-knihy v katalógu knižnice na stránke** [**https://carmen.kniznicapetrzalka.sk/Carmen/**](https://carmen.kniznicapetrzalka.sk/Carmen/) **napíšte do vyhľadá-vacieho poľa slovo: „ereading“ a zobrazia sa Vám všetky e-knihy. Ak chcete vyhľadať konkrétny titul, dá sa podľa názvu.**




**4. Pokiaľ má tlačená kniha elektronickú podobu, nájdete odkaz priamo pri zázname knihy. Všetky knihy, ktoré v katalógu majú túto možnosť si môžete stiahnuť aj elektronicky.**




**5. Ak ste sa rozhodli knihu si stiahnuť /požičať, musíte byť prihlásený v online-katalógu Carmen (prihlasovacie údaje získate aj u pracovníkov knižnice)**



**6. Po prihlásení a vyhľadaní titulu kliknete na Požičať e-knihu**

****


**7. Po prečítaní podmienok potvrďte súhlas s podmienkami a dajte Vyžiadať si e-knihu. Kde dáte súhlas s podmienkami a opäť potvrdíte vyžiadanie knihy.**




**8. Prečítajte si záverečnú informáciu o výpožičke s uvedením dátumu platnosti výpožičke**



9. Na vašu mailovú adresu príde **oznam z knižnice** so súhrnom informácií, kliknite na odkaz



**10. Budete presmerovaný na stránku ereading.cz, na svoje konto, kde sa Vám ukážu možnosti stiahnutia knihy**



**11. Do telefónu resp. tabletu si treba stiahnuť bezplatnú aplikáciu eReading.cz** 

**12. Vyberiete si postup, ktorý Vám vyhovuje a môžete čítať.**

**Prípadne otázky píšte na adresu: kniznica@kniznicapetrzalka.sk**

**Prajeme pekné čítanie a veríme, že budete s novou službou spokojní.**

